तीनों का इलाज जारी, सेना ने इलाके की घेराबंदी की; तीन दिन पहले 10 आतंकी गिरफ्तार
3 non-locals shot at by terrorists in Jammu & Kashmir's Shopian, जम्मू-कश्मीर के शोपियां जिले में गुरुवार को एक बार फिर आतंकियों ने बाहरी लोगों को अपना निशाना बनाया।
जम्मू-कश्मीर के शोपियां जिले में गुरुवार को एक बार फिर आतंकियों ने बाहरी लोगों को अपना निशाना बनाया। बिहार के रहने वाले तीन प्रवासी मजदूरों को गोली मार दी। तीनों को अस्पताल में भर्ती करवाया गया है। घायलों की पहचान अनमोल कुमार, हीरालाल यादव और पिंटू कुमार ठाकुर के रूप में हुई है। इसकी जानकारी जम्मू पुलिस ने दी है।
फिलहाल पुलिस और सुरक्षाबल ने इलाके की घेराबंदी कर आतंकियों की तलाश कर रही है।
10 जुलाई को 10 आतंकी गिरफ्तार
जम्मू-कश्मीर पुलिस ने 10 जुलाई को प्रतिबंधित अलगाववादी संगठन JKLF और हुर्रियत को फिर से एक्टिव करने के लिए काम कर रहे 10 आतंकियों को गिरफ्तार किया। पुलिस ने बताया कि ये आतंकी पाकिस्तान में बैठे अपने मालिकों के ऑर्डर पर मीटिंग कर रहे थे। ये विदेशी संस्थाओं के संपर्क में थे। इनमें से कुछ लोग JKLF के फारूक सिद्दीकी और राजा मुजफ्फर की अध्यक्षता वाले कश्मीर ग्लोबल काउंसिल जैसे अलगाववाद का प्रचार भी करते थे।
जम्मू- कश्मीर में पिछले 1 महीने में मारे गए 11 आतंकी
जम्मू-कश्मीर में आर्मी और पुलिस ने पिछले महीने में 11 आतंकियों को ढ़ेर किया। 23 जून को कुपवाड़ा में 4 आतंकी मार गिराए। वे पाकिस्तान से भारतीय सीमा में घुसपैठ करने की कोशिश कर रहे थे। इससे पहले, 16 जून को कुपवाड़ा में ही 5 आतंकवादी मारे गए थे।
इसके अलावा, 13 जून को सुरक्षा बलों ने माछिल सेक्टर में 2 आतंकियों को मार गिराया था। पूरी खबर पढ़ें...
जम्मू-कश्मीर में आतंकियों से जुड़ी दैनिक भास्कर की ये खास खबरें भी पढ़ें...
1. कुपवाड़ा में 5 विदेशी आतंकी मारे गए, सेना ने एनकाउंटर में मार गिराया
जम्मू-कश्मीर के कुपवाड़ा में सेना ने एनकाउंटर में 5 विदेशी आतंकियों को मार गिराया। जम्मू-कश्मीर के ADGP विजय कुमार ने बताया था कि आतंकियों की जानकारी मिली थी। सर्च ऑपरेशन चलाकर सभी को मार गिराया गया। कुपवाड़ा सेक्टर में इस साल घुसपैठ की यह पहली बड़ी कोशिश थी। पूरी खबर पढ़ें...
2. राजौरी में सेना और आतंकियों के बीच मुठभेड़, एक आतंकी मारा गया​
​​​​जम्मू-कश्मीर के राजौरी में सुरक्षाबलों और आतंकियों के बीच हुई मुठभेड़ में एक आतंकी मारा गया। डसाल इलाके में आतंकियों के छिपे होने की सूचना मिलने के बाद सुरक्षाबलों ने घेराबंदी कर तलाशी अभियान शुरू किया था। पूरी खबर पढ़ें...